open-index/open-wikipedia-markdown huggingface dataset:
Thriller (ალბომი)

***Thriller*** — ამერიკელი მომღერალ მაიკლ ჯექსონის მეექვსე სტუდიური ალბომი, რომელიც გამოვიდა 1982 წლის 30 ნოემბერს, ლეიბლზე Epic Records. მასში ერთმანეთს ერწყმის რამდენიმე მუსიკალური ჟანრი, მელოდიები ხალისიანი და ნათელია, მაგრამ ტექსტები ბნელ თემებზეა - პარანოიასა და პარანორმალურ მოვლენებზე.

ალბომი იწერებოდა 750.000 დოლარის ხარჯით, ლოს-ანჯელესში, 1982 წლის აპრილში-ნოემბერში. დისკზე მუშაობდა პროდიუსერი კუინსი ჯონსი. აშშ-ში და ბრიტანეთში ახალმა სტუდიურმა დისკმა ჩარტების პირველი ადგილები დაიკავა. გამოსვლისთანავე გაიყიდა მისი მილიონი ასლი. ალბომის შვიდი სიმღერა გამოიცა სინგლების სახით, დისკმა მიიღო შვიდი გრემი (1984).

ალბომმა განამტკიცა ჯექსონის სტატუსი, როგორც საუკუნის ერთ-ერთი საუკეთესო პოპ-მუსიკოსის და დაეხმარა რასული ბარიერების გარღვევაში, რომლებიც ტელევიზიაში სუფევდა. 2001 წელს გამოიცა ალბომის სპეციალური ვერსია, რომელშიც შეტანილი იქნა სიმღერების დემო ვერსიები და დამატებითი სიმღერა „Someone In the Dark“ (რომელიც ჟღერს სტივენ სპილბერგის ფილმში უცხოპლანეტელი. 2008 წელს გამოვიდა ალბომის საიუბილეო ვარიანტი *Thriller 25*, რომელიც შეიცავს ორიგინალური ალბომის სიმღერების რემიქსებს, ერთ გამოუცემელ სიმღერას და DVD დისკს.

*Thriller* *როლინგ სტოუნი*-ს მიერ 2003 წელს შეტანილი იქნა ყველა დროის 500 საუკეთესო ალბომის სიაში.

## სიმღერების სია 
## მუსიკოსები და პერსონალი 
* ბრაიან ბერნსი - კლავიშები, სინთეზატორები, პროგრამირება
* მაიკლ ბოდიკერი - სინთეზატორები
* ნდუგუ ჩენსლერი - დასარტყმელი საკრავები
* პოლინიო და კოსტა - პერკუსია
* დევიდ ფოსტერი - კლავიშები, სინთეზატორები
* გერი გრანტი - საყვირი, ფლუგელჰორნი
* ედი ვან ჰელენი - გიტარა (Beat It)
* ჯერი ჰი - საყვირი, ფლუგელჰორნი
* მაიკლ ჯექსონი - თანაპროდიუსერი, ვოკალისტი, დასარტყმელი საკრავები
* პოლ ჯექსონი უმცრ. - გიტარა
* ლუი ჯონსონი - ბას-გიტარა
* კუინსი ჯონსი - პროდიუსერი
* სტივ ლუკათერი - გიტარა, ბას-გიტარა
* ენტონი მარინელი - სინთეზატორების პროგრამირება
* პოლ მაკკარტნი – ვოკალი (The Girl Is Mine)
* დევიდ პეიჩი - კლავიშები, სინთეზატორები, პროგრამირება
* დინ პარკსი - გიტარა
* გრეგ ფილინგეინსი - კლავიშები, სინთეზატორები, პროგრამირება
* ჯეფ პორკარო - დასარტყმელი საკრავები, სიმებიანი ინსტრუმენტების არანჟირება
* სტივ პორკარო - კლავიშები, სინთეზატორები, პროგრამირება
* ვინსენტ პრაისი - ხმა (Thriller)
* ბილ რაიხენბახი - ტრომბონი
* ბრიუს სვიდინი - ხმისჩამწერი ინჟინერი, ხმის მიქსი
* როდ ტემპერტონი - კლავიშები, სინთეზატორი
* დევიდ უილიამსი - გიტარა
* ლერი უილიამსი - საქსოფონი, ფლეიტა
* ბილ ვულფერი - კლავიშები, სინთეზატორი
* ლატოია ჯექსონი - ვოკალები (PYT)
* ჯენეტ ჯექსონი - ვოკალები (PYT)

## ჩარტები
### წლის საბოლოო ჩარტები
### ათწლეულის საბოლოო ჩარტი
## სერტიფიცირებები
## სქოლიო 
კატეგორია:მაიკლ ჯექსონის ალბომები
კატეგორია:1982 წლის ალბომები
კატეგორია:Epic Records-ის ალბომები
კატეგორია:ალბომები მაიკლ ჯექსონის პროდიუსერობით
კატეგორია:ალბომები კუინსი ჯოუნსის პროდიუსერობით
Т-62

**Т-62** — საბჭოთა საშუალო ტანკი. შექმნილია ბაზაზე t-55. იწარმოებოდა 1961—1975 წლებში.

## შექმნის ისტორია 
ტ62ის შემუშავება დაიწყო 1957 წელს, ქარხანა ნომერ 183-ში ლ. ნ. კოლნცევის ხელმძღვანელობით,1959-1961 მისი ნიმუშები იქნმებოდა შემდეგ კი მიმდინარეობდა მათი გამოცდა,1961 წლის 12 აგვისტოს T-62 საბჭოთა არმიის შეიარაღებაში იქნა მიღებული T-62 არის T-55-ის ტექნიკური გაგრძელება, მას იგივე კომპანოვკა და აგრეგატები აქვს რაც T-55ს. ცვლილება მხოლოდ ერთია 100 მმ ქვემეხის სანაცვლოდ 115 მმ ქვემეხი აყენია.
მისი წარმოება შეწყდა 1975 წელს როცა უკვე გამოშვებული იყო 2000 ერთეული.
ყველაზე მეტი ტანკი ექსპორტზე გავიდა ახლო აღმოსავლეთში.სსრკს გარდა ტანკს უშვებდა ჩეხოსლოვაკია და ჩრდილოეთ კორეა.

## კონსტრუქციის აღწერა 
ტანკი T-62 არის უკანასკნელი ტანკი რომელიც შექმნილია მეორე მსოფლიო ომის დროინდელი ტანკის T-44 ბაზაზე, ის თავისი წინა მორბედებისგან განსხვავდება ძლიერი ქვემეხით (115 მმ), ეს არის პირველი ტანკი რომელზეც დაყენებული იქნა პირველად, ორ სიბრტყეში სტაბილიზებული გლუვლულიანი ქვემეხი.
thumb|350px|ტ62ის ოპერატორები
## მოდიფიკაციები 
; T-62A : ეს მოდიფიკაცია აღჭურვილი იყო 100 მმიანი დაკუთხვლულიანი Д-54ТС ქვემეხით, მოდიფიკაცია იწარმოებოდა 1962 წელს

; Т-62Д : აღჭურვილი იყო აქტიური დაცვის სისტემა Дрозд ით, რომელიც შეიარაღებაში მიიღეს 1983 წელს.

; Т-62М : ამ მოდიპიკაციამ გაირა ღრმა მოდერნიზება: გაზრდილი იქნა შეჯავშნა კოშკურაზე და კორპუსზე. დამატებული იქნა ლაზერული მანძილმზომი КТД-2,ბალისტიკური გამომთვლელი БВ-62.

; Т-62М-1: ვარიანტი Т-62Мი В-46-5М ძრავით

## მომხმარებელი ქვეყნები 
ტანკი გამოიყენებოდა შემდეგ ქვეყნებში:

ისრაელის შეიარაღებაში T-62 მოხვდა ისრაელ-არაბების ომებში გამარჯვების შედეგად ნაალაფარის სახით.

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## საბრძოლო მონაწილეობა 
* ჩადის სამოქალაქო ომი (1965—1990; ლიბია)
* საბჭოთა ჩინეთ სასაზღვრო კონფლიქტი (1967; სსრკ)
* იომ-კიპურის ომი (1973 ;ეგვიპტე, სირია)
* ანგოლის სამოქალაქო ომი (1975—2002; ანგოლა, კუბა)
* ავღანეთის ომი (1979—1989; სსრკ)
* ირან-ერაყის ომი (1980—1988; ერაყი)
* ავღანეთის სამოქალაქო ომი (1989—2001)
* სპარსეთის ყურის ომი (1990—1991; ერაყი, სირია)
* ჩეჩნეთის პირველი ომი (1994—1996)
* ჩეჩნეთის მეორე ომი (1991 წლიდან; რუსეთი)
* რუსეთ-საქართველოს ომი ცხინვალის რეგიონში (2008 წელი)

## რესურსები ინტერნეტში 
*  საშუალო ტანკი T-62 
*  T-62 სერიის ტანკები
*  http://www.t62.ru/ 
*  http://armor.kiev.ua/Tanks/Modern/T62/t62.php

კატეგორია:ძირითადი საბრძოლო ტანკები
კატეგორია:ცივი ომის საბჭოთა ტანკები
კატეგორია:იარაღიები ანბანის მიხედვით
მუცუ (მრავალმნიშვნელოვანი)

**მუცუ** შეიძლება აღნიშნავდეს:

* მუცუ — მთა სვანეთის ქედზე
* მუცუ — ყურე ცუგარუს სრუტეში
* მუცუ — ქალაქი იაპონიაში
ჩიკაგო (მრავალმნიშვნელოვანი)

**ჩიკაგო** არის აშშ-ის სიდიდით მესამე ქალაქი, შტატ ილინოისში.

:**ჩიკაგო** აგრეთვე შეიძლება აღნიშნავდეს:

* ჩიკაგო — პოპულარული პოპ-როკ ჯგუფი
* ჩიკაგო — მორინ დალას ვატკინსის პიესა
* ჩიკაგო — 1927 წლის ფილმი
* ჩიკაგო —  1975 წელს დადგმული მიუზიკლი
* ჩიკაგო — 2002 წლის ფილმი
მუჭი

**მუჭი** — მთა საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს მდინარეების ხევსურეთის არაგვისა და ფშავის არაგვის წყალგამყოფზე. სიმაღლე ზღვის დონიდან 2767 მ. აგებულია თიხაფიქლებით, არგილითებითა და ქვიშაქვებით. რელიეფი შედარებით ნაზი და ადვილად მისადგომია. შემოსილია ალპური და სუბალპური მდელოებით.

## ლიტერატურა
კატეგორია:მცხეთა-მთიანეთის მხარის მთები
ილინოისი (მრავალმნიშვნელოვანი)

ტერმინით **ილინოისი** შეიძლება აღნიშნული იყოს:

* ილინოისი — შტატი აშშ-ში
* ილინოისის ქვეყანა — ამერიკის კოლონიის რეგიონი
* ილინოისის ტერიტორია — აშშ-ის ტერიტორია 1809—1818 წლებში
* ილინოისი — მდინარე მისისიპის შენაკადი შტატ ილინოისში
რიცხვი (გრამატიკა)

**რიცხვი** — გრამატიკაში, მორფოლოგიური კატეგორია, რომელიც გაარჩევს საგანთა ან მოქმედთა სიმრავლეს (ზოგ ენაშ აგრეთვე წყვილობას, სამობას) და არა სიმრავლეს. მრავლობითი ფორმა არა აქვს კრებით, განყენებულ და ნივთიერების აღმნიშვნელ სახელებს (მაგალითად: სტუდენტობა, იმპერიალიზმი, რძე...); ამგვარ შემთხვევებში ლაპარაკობენ „ოდენ მხოლობითის“ შესახებ. ზოგ ენაში კი, პირიქით, „ოდენ მრავლობითიანი“ სახელები გვაქვს (მაგალითად: ). რიცხვი წმინდა მორფოლოგიური კატეგორიაა ზმნებში, ზედსართავებში, სადაც სათანადო (მრავლობითის) აფიქსი მხოლოდ სინტაქსურ ურთიერთობას გადმოსცემს (კაცი მიდის — კაცები მიდიან, მთა მაღალი — მთანი მაღალნი), არსებით სახელებში კი საგნობრივ მიმართებასაც ცვლის (კაცი — კაცები), ზოგჯერ კი მხოლოდ საგნობრივი მიმართების შესაცვლელად გამოიყენება (სიტყვა — სიტყვანი, „ლექსიკონში შესატანი სიტყვების სია“). რიცხვი გამოიხატება, ე. ი. მრავლობითი გაირჩევა მხოლობითისაგან, აფიქსის დართვით (კაცი — კაც-ებ-ი), ფუძის ფლექსიით ( — ). ზოგჯერ ფუძის გაორმაგებით (დიდი სახლი — დიდ-დიდი სახლები) და ძირის შეცვლით (ადამიანი — ხალხი). მრავლობითის ფორმა ბევრ ენაში თავაზიანობის გამოხატვად გამოიყენება.

არსებობს რიცხვის გრამატიკული კატეგორიის შემდეგი ფორმები: ზინგულარი, ანუ მხოლობითი რიცხვი და პლურალი, ანუ მრავლობითი რიცხვი, მაგრამ მრავალ სხვადასხვა ენას მოეპოვება აგრეთვე დუალი, პარალი, ტრიალი, კვადრალი, პაუკალი და დისტრიბუტივი. აქედან ქართული ენა მხოლოდ მხოლობითსა და მრავლობით რიცხვს იცნობს, ამის გამო ჩამოთვლილ ცნებათაგან ლათინური ტერმინების ნაცვლად ძირითადად მხოლოდ რამდენიმე ცნებას (მხოლობითი, მრავლობითი, წყვილობითი) დაუმკვიდრდა ქართული შესატყვისები.

მაგ.: კლასიკურ არაბულ, სლოვენურ და სორბულ ენებს მთელი რიგი არსებითებისათვის აქვს დუალის, ან პარალის ფორმები, ებრაულ ენას კი წყვილი სხეულის ნაწილებისათვის (ხელები, ტუჩები, თვალები, ყურები...), ასევე რამდენიმე დროის გამომხატველი ცნებისათვის მოეპოვება.

დუალი ორს აღნიშნავს, ხოლო პარალი – წყვილს. მიუხედავად იმისა, რომ დუალსა და პარალს ყველა ენაში არა აქვთ სინონიმური დატვითვა ზოგან დუალს უწოდებენ გრამატიკული კატეგორიას, რომელსაც სიტყვის ფუნქციიდან გამომდინარე პარალი უნდა ერქვას.

მრავალ ენაში (მაგ.; ჩინურსა და იაპონურ ენებში) არ არსებობს რიცხვის გრამატიკული კატეგორია და საჭიროების შემთხვევაში რიცხვითი სახელის მეშვეობით, ანდა რაოდენობრივი მონაცემით განსაზღვრავენ.

მოყვანილი მაგალითიდან ჩანს, რომ იაპონური ამ შემთხვევაში ქართულის იდენტურია. განსხვავება ისაა, რომ იაპონური ენა საერთოდ არ მოიხმარს რიცხვს, როგორც გრამატიკულ კატეგორიას, ხოლო ქართულში კი მრავლობითი არსებობს, მაგრამ ერთხელ მარკირებული რაოდენობის შემდეგ არაა მიზანშეწონილი ამგვარი ტავტოლოგია. მრავალ ინდოევროპულ ენაში კი ზედსართავი გრამატიკულად უნდა შეუთანხმდეს რიცხვში არსებით სახელს. (იხილეთ კონგრუენცია) რიცხვითი სახელის მართებული გამოყენებას დიდი მნიშვნელობა აქვს არსებით სახელთან, ზედსართავ სახელთან, ნაცვალსახელთან, ზმნასთან და არტიკლთან.

გარდა ამისა, ენაში არსებობს სიტყვები, რომლებსაც ან მხოლობით რიცხვში არ გააჩნია, ან მრავლობითი. ასეთ სიტყვებს ენათმეცნიერები ორად დააჯგუფებენ-ხოლმე და მათ ზინგულარია ტანტუმსა და პლურალია ტანტუმს უწოდებენ.

ქართული არსებითი სახელების (სახელობით ბრუნვაში) გრამატიკული რიცხვი:

## იხილეთ აგრეთვე 
## ლიტერატურა
კატეგორია:გრამატიკა
მუცუ

**მუცუ** — მთა საქართველოში, რაჭა-ლეჩხუმისა და ქვემო სვანეთის მხარეში, ლენტეხის მუნიციპალიტეტში. მდებარეობს სვანეთის ქედის სამხრეთ განშტოების ქარაფოვან თხემზე. სიმაღლე ზრვის დონიდან 3259 მ. აგებულია ქვედალიასის ასპიდური ფიქლებით. მუცუ მეოთხეულ პერიოდში გამყინვარების ერთ-ერთი მნიშვნელოვანი კერა იყო. ამჟამად მის ჩრდილოეთ კალთაზე შემორჩენილია მუდმივი თოვლის ლაქები. მთა შემოსილია ალპური მდელოებით.

## ლიტერატურა
კატეგორია:რაჭა-ლეჩხუმისა და ქვემო სვანეთის მხარის მთები
Backstreet Boys (ალბომი)

***Backstreet Boys*** — ამერიკული ბოიბენდ Backstreet Boys-ის სადებიუტო სტუდიური ალბომი, რომელიც გამოვიდა 1996 წელს. მისი მეორე გამოცემა გამოვიდა 1997 წელს, როდესაც ჯგუფი მსოფლიოში უფრო პოპულარული გახდა, მაგრამ ეს უკვე იყო ალბომის წარმატებული სინგლები მეორე დისკთან, ''Backstreet's Back'' ერთად.

## სიმღერების სია
## ჩარტები
## რესურსები ინტერნეტში
* ინფორმაცია საიტზე Discogs

## სქოლიო 
კატეგორია:Backstreet Boys-ის ალბომები
კატეგორია:1996 წლის სადებიუტო ალბომები
კატეგორია:Jive Records-ის ალბომები
კატეგორია:ალბომები მაქს მარტინის პროდიუსერობით
კატეგორია:Polar Studios-ში ჩაწერილი ალბომები
მუხერი

**მუხერი** — მთა საქართველოში, სამცხე-ჯავახეთის მხარეში, ბორჯომის მუნიციპალიტეტში. მდებარეობს თრიალეთის ქედის ჩრდილოეთ კალთაზე, დაბა ბაკურიანთან. სიმაღლე ზღვის დონიდან 1794 მ. აგებულია ლავებითა და ფხვიერი პიროკლასტური მასალით. ვულკანური კონუსია, წარმოადგენს ბაკურიანის ლავური ღვარის ამოფრქვევის ცენტრს. შემოსილია წიწვოვანი ტყით.

## ლიტერატურა
კატეგორია:სამცხე-ჯავახეთის მხარის მთები
The Visitors (ალბომი)

***The Visitors*** — შვედურ პოპ-ჯგუფ ABBA-ს მერვე და უკანასკნელი სტუდიური ალბომი. იგი პირველად გამოვიდა 1981 წელს, CD ვერსია კი – 1983 წელს.

ამ ალბომით ჯგუფს უფრო განსხვავებული პოპ-მუსიკის შექმნის მცდელობა ჰქონდა. პირველი, სასათაურო სიმღერა, გამორჩეული სინთეზატორების ჟღერადობით და ანი-ფრიდ ლიუნგსტადის ვოკალით, მუსიკალურ სტილისტიკაში ცვლილებების შეტანის მანიშნებელი იყო. დაშლის განცდა შეიმჩნევა სიმღერაში „When All is Said and Done“. ალბომის მთავარი ჰიტ-სინგლია „One of Us“, რომელიც სასიყვარულო ისტორიის დასასრულს აღწერს. ალბომზე ასევე ნახსენებია ცივი ომი - თემა, რომელიც აქტუალური იყო დისკის გამოცემის პერიოდში.

*The Visitors* იყო ერთ-ერთი პირველი ჩანაწერი, რომლის ჩაწერა და ხმის მონტაჟი ციფრული მეთოდით ხდებოდა და აგრეთვე პირველი მუსიკის ისტორიაში, რომელიც 1982 წელს ლეიბლზე Atlantic კომპაქტ დისკზე გამოიცა.  იგი შემდგომში სხვადასხვა რემასტერის სახით იქნა გამოცემული.

## სიმღერების სია 
### გრამფირფიტა
### CD
### ხელახალი გამოცემები და დამატებები
#### 1997 წლის გამოცემა

Should I Laugh or Cry
The Day Before You Came
Under Attack
You Owe Me One
* B-მხარე სინგლიდან Under Attack  

#### 2001 წლის გამოცემა

Should I Laugh or Cry
The Day Before You Came
Cassandra
* B-მხარე სინგლიდან The Day Before You Came 
Under Attack

#### 2005 წლის გამოცემა

Should I Laugh or Cry 
* ვერსია, რომელიც იწყება მოკლე ათვლით
No hay a quien culpar
* When All Is Said and Done, ესპანურად
Se me está escapando
* Slipping Through My Fingers, ესპანურად
The Day Before You Came
Cassandra
Under Attack
You Owe Me One

#### 2008 წლის გამოცემა
2008 წელს ალბომი გამოიცა *The Albums*-ის შემადგენლობაში, დამატებების გარეშე.

#### 2012 წლის დელუქს-გამოცემა
DVD:

Two for the Price of One (ABBA დიკ კევეტის შოუში) 
Slipping Through My Fingers (ABBA დიკ კევეტის შოუში) 
When All Is Said and Done (ორიგინალური პრომოვიდეო)
ABBA in London, ნოემბერი 1982 (*The Late Late Breakfast Show*, BBC)
ABBA in Stockholm, ნოემბერი 1982 (*Nöjesmaskinen*, SVT)
*The Visitors* (რეკლამა #1 – ბრიტანეთი)
*The Visitors* (რეკლამა #2 – ავსტრალია)
*The Singles: The First Ten Years* (რეკლამა #1 – ბრიტანეთი)
*The Singles: The First Ten Years* (რეკლამა #2 – ავსტრალია)
საერთაშორისო გამოცემების გალერეა

## ჩარტები
### უმაღლესი პოზიციები
### უმაღლესი პოზიციები (2012 წლის გამოცემა)
### წლის საბოლოო ჩარტები
### გაყიდვები და სერტიფიცირებები
!scope="row"|ესპანეთი (PROMUSICAE)
|ოქრო
|50,000
|-
|- 

## რესურსები ინტერნეტში 
*ინფორმაცია საიტზე Discogs

## სქოლიო 
კატეგორია:ABBA-ს ალბომები
კატეგორია:1981 წლის ალბომები
კატეგორია:Polar Music-ის ალბომები
კატეგორია:Universal-ის დელუქს-გამოცემები
კატეგორია:Polar Studios-ში ჩაწერილი ალბომები
კონგრუენცია (მრავალმნიშვნელოვანი)

სიტყვა **კონგრუენცია** შეიძლება აღნიშნავდეს:

* კონგრუენცია — ცნება-ტერმინი  მათემატიკაში და ნიშნავს  **ՙ**თანაფარდობას**՚** , **ՙ**ტოლობას**՚** ,  **ՙ**თანასწორობას**՚**
* კონგრუენცია — ცნება-ტერმინი ენათმეცნიერებაში **ՙ**შეთანხმებას**՚**
JPMorgan Chase

thumb|300px|კომპანიის ლოგო
**JPMorgan Chase & Co.** (NYSE: JPM) — უდიდესი საბანკო დაწესებულება აშშ-ში დეპოზიტების მიხედვით და ერთ-ერთი უძველესი საფინანსო კომპანია მსოფლიოში. კომპანია, რომლის შტაბ-ბინა ქალაქ ნიუ-იორკში მდებარეობს, ლიდერია საინვესტიციო ბანკინგის, საფინანსო მომსახურებისა და ქონების მართვის სფეროებში. $1,3 ტრილიონი დოლარის აქტივებით JPMorgan Chase მესამე ადგილზეა აშშ-ის საბანკო ინსტიტუტებს შორის Citigroup-ისა და Bank of America-ს შემდეგ. ჩამოყალიბდა რა 2000 წელს J.P. Morgan & Co.-ის მიერ Chase Manhattan Corporation-ის შესყიდვით, ფირმა მილიონობით კორპორაციულ, სამთავრობო და კერძო კლიენტებს ემსახურება აშშ-ში და მის ფარგლებს გარეთ.

## შენაძენების ისტორია 
ილუსტრაციაზე ნაჩვენებია კომპანიის ძირითადი შენაძენები და გაერთიანებები:

## რესურსები ინტერნეტში 
* J.P. Morgan Technology Careers
* J.P. Morgan Careers

## სქოლიო 
კატეგორია:აშშ-ის ბანკები
კატეგორია:აშშ-ის კომპანიები
კატეგორია:ნიუ-იორკის სააქციო ბირჟის კომპანიები
კატეგორია:1799 წელს დაარსებული კომპანიები
ჩინური მუხის აბრეშუმხვევია

**ჩინური მუხის აბრეშუმხვევია** () — მწერი ფარშავანგთვალასებრთა ოჯახისა. ამრავლებენ აბრეშუმის მისაღებად. ძირითადად იკვებება მუხის ფოთლით, ჭამს აგრეთვე არყისა და ტირიფის ფოთოლს. წელიწადში იძლევა 2 თაობას. სპეციალურ შენობაში, რომელშიც ტემპერატურა 2&nbsp;°C, ჭუპრი ზამთრობს პარკში. გაზაფხულზე პარკიდან ამოდის დიდი პეპელა, რომლის ფრთების შლილი 10,5–11,5 სმ აღწევს. კვერცხიდან გამოსული მატლის სიგრძეა 6–8 მმ, ხოლო პარკის ახვევის წინ 9–10 სმ. მატლის ფაზას აქვს 5 ასაკი, რომელთა ხანგრძლივობა გაზაფხულზე 35–40 დღეა, შემოდგომაზე 45–50 დღე, პარკი 7 გ იწონის, მონაცრისფრო-ტვითელია, მცირე რაოდენობით იძლევა აბრეშუმს (საშუალოდ 8–9%), ძნელად იხვევა, ძაფი მეტად გამძლეა. ფართოდ გავრცელებული სახეობაა.

## ლიტერატურა
კატეგორია:მუხის აბრეშუმხვევია
კატეგორია:მეაბრეშუმეობა
ბორის ეფიმოვი

**ბორის ეფიმის ძე ეფიმოვი** (რუს. Бори́с Ефи́мович Ефи́мов) (დ.  11 ოქტომბერი [ ძვ. სტ. 28 სექტემბერი], 1900, კიევი, რუსეთის იმპერია —გ.  1 ოქტომბერი, 2008, მოსკოვი, რუსეთი), საბჭოთა გრაფიკოსი, სსრკ-ის სახალხო მხატვარი (1967), სსრკ სამხატვრო აკადემიის წევრ-კოსერპონდენტი (1954).
## ბიოგრაფია 
1922 წლიდან თანამშრომლობდა გაზეთებში „პრავდა“, „იზვესტია“, ჟურნალში „კროკოდილი“. 1966 წლიდან არის შემოქმედებით-საწარმოო გაერთიანება „აგიტპლაკატის“ მთავარი რედაქტორი. ავტორია არაერთი მძაფრი საერთაშორისო პოლიტიკური კარიკატურისა. გამოცემულია მისი ნაწარმოებების ალბომები:„პოლიტიკური კარიკატურები“ 1924—1934 (1935), „ფაშიზმი ხალხის მტერია“ (1937), „ჰიტლერი და მისი ხროვა“ (1943), ბორის ეფიმოვი „იზვესტიაში“. ნახევარი საუკუნის კარიკატურები (1969). სსრკ სახელმწიფო პრემია (1950, 1951). დაჯილდოებულია 3 ლენინის,  ოქტომბრის რევოლუციის, 3 შრომის წითელი დროშის საპატიო ნიშნის ორდენებითა   და მედლებით.მინიჭებული ჰქონდა სოციალისტური შრომის გმირის წოდება.

## ლიტერატურა
## სქოლიო
კატეგორია:დაბადებული  11 ოქტომბერი
კატეგორია:დაბადებული 1900
კატეგორია:გარდაცვლილი 1 ოქტომბერი
კატეგორია:გარდაცვლილი 2008
კატეგორია:მხატვრები ანბანის მიხედვით
კატეგორია:ლენინის ორდენის კავალრები
კატეგორია:სტალინური პრემიის ლაურეატები
კატეგორია:სსრკ-ის სახელმწიფო პრემიის ლაურეატები
კატეგორია:ოქტომბრის რევოლუციის ორდენის კავალრები
კატეგორია:შრომის წითელი დროშის ორდენის კავალრები
კატეგორია:სოციალისტური შრომის გმირები
კატეგორია:საპატიო ნიშნის ორდენის კავალრები
კატეგორია:სსრკ-ის სახალხო მხატვრები
კატეგორია:რსფსრ-ის ხელოვნების დამსახურებული მოღვაწეები
კატეგორია:ნოვოდევიჩიეს სასაფლაოზე დაკრძალულები
კატეგორია:მოსკოვში გარდაცვლილები
კატეგორია:კიევში დაბადებულები
მრავლობითი რიცხვი

**მრავლობითი რიცხვი** (შემოკლებული ფორმაა *მრავლ რ.*, ან *მრ. რ.* ლათ. plures = „მრავალი“; შემოკლ.: „Pl.“) წარმოადგენს **რიცხვი**ს გრამატიკული კატეგორიის ერთ-ერთ ფორმას. გრამატიკაში ამ კატეგორიით აღნიშნავენ ერთზე მეტ არსებით სახელთა (საგანთა, პიროვნებათა, ან მოვლენათა) რაოდენობას. უმეტეს ენებში მრავლობითი რიცხვის საპირისპირო ცნება არის  მხოლობითი რიცხვი.

## იხილეთ აგრეთვე 
* მხოლობითი რიცხვი 
* პარალი
* დუალი
* რიცხვი (გრამატიკა)

* ტრიალი
* კვადრალი
* პაუკალი
* დისტრიბუტივი

კატეგორია:გრამატიკა
კატეგორია:გრამატიკული რიცხვი
მერეთი

**მერეთი** — სოფელი აღმოსავლეთ საქართველოში, შიდა ქართლის მხარის გორის მუნიციპალიტეტში (თემის ცენტრი), შიდა ქართლის ვაკეზე, მდინარე პატარა ლიახვის ნაპირას. ზღვის დონიდან 850 მ, ქალაქ გორიდან დაახლოებით 30 კმ-ის დაშორებით. სოფელში მდებარეობს მერეთის წმინდა გიორგის ეკლესია.

1921 წლისთვის მერეთი და სოფლები სათიხარი, სნეკვი, ხელჩუა და ჭარები შედიოდა ტყვიავის თემში.

## დემოგრაფია
2014 წლის აღწერის მონაცემებით, სოფელში ცხოვრობს 966 ადამიანი.

## პიროვნებები 
სოფელ მერეთში დაიბადნენ:
* ანტონ ფურცელაძე — ქართველი მწერალი, პოეტი, მთარგმნელი, პუბლიცისტი;
* ისაია ფურცელაძე — ქართველი აგრონომი და საზოგადო მოღვაწე;
* დიმიტრი ყიფიანი — ქართველი სახელმწიფო და საზოგადო მოღვაწე, პუბლიცისტი, მთარგმნელი.

## იხილეთ აგრეთვე
*მერეთის წმინდა გიორგის ეკლესია
*ჩასარბენი ციხე
*ანტონ ფურცელაძის საფლავი
*ისაია ფურცელაძის საფლავი

## ლიტერატურა
*მეგრელიძე, იოსებ. სიძველეები ლიახვის ხეობაში. წ. 2.თბილისი: „სამშობლო ფორტე“, 1997.

## სქოლიო
კატეგორია:გორის მუნიციპალიტეტის სოფლები
პერგი

**პერგი**  () — ქალაქი () ავსტრიაში, ზემო ავსტრიის ფედერალური მიწის ტერიტორიაზე.

შედის  პერგის ოლქის შემადგენლობაში.  მოსახლეობა  7516 ადამიანი (2006). ფართობი 27 კმ².

## რესურსები ინტერნეტში
*პერგის ოფიციალური საიტი

## სქოლიო
კატეგორია:ავსტრიის ქალაქები
დენ სიმონსი

**დენ სიმონსი** (; დ. 4 აპრილი, 1948, პეორია, ილინოისი) — ამერიკელი მწერალი. ფართო საზოგადოებისათვის ცნობილი გახდა მას შემდეგ, რაც მის ტეტრალოგიას, „ჰიპერიონის სიმღერებს“ ჰიუგოს პრემია მიენიჭა 1990 წელს. მისი სამწერლო მოღვაწეობა უმეტესწილად მოიცავს სამეცნიერო ფანტასტიკის, ფენტეზის და ჰორორის ჟანრებს, ამასთან მისი ზოგიერთი რომანი ერთდროულად სამივე ჟანრს ასახავს.

## ბიბლიოგრაფია 
**ჰიპერიონის სიმღერები**
* *ჰიპერიონი* (1989) – ჰიუგოს პრემია 1990, ლოკუსის პრემია 1990 (სამეცნიერო ფანტასტიკა)
* *ჰიპერიონის დაცემა* (1990) – ლოკუსის პრემია 1991 (სამეცნიერო ფანტასტიკა)
* *ენდიმიონი* (1996)
* *ენდიმიონის აღზევება* (1997)

**ილიუმი/ოლიმპი**
* *ილიუმი* (2003) – ლოკუსის პრემია 2004 (სამეცნიერო ფანტასტიკა)
* *ოლიმპი* (2005)

**სხვა წიგნები**

* *კალის სიმღერა* (1985) - ფენტეზის მსოფლიო პრემია 1986
* *გვამის გამცილებელი* (1989) - ბრემ სტოკერის პრემია 1989
* *გრავიტაციის ფაზები* (1989)
* *ენტროპიის სარეცელი შუაღამისას* (1990)
* *დამსხვრეული ქვების მომლოცველები* (1990, მოთხრობების კრებული)
* *ღამის ზაფხული* (1991)
* *ზაფხულის ჩანახატები* (1992, მოთხრობების კრებული)
* *ღამის ბავშვები* (1992) - ლოკუსის პრემია 1993 (ჰორორი)
* *სიკვდილის მოყვარული* (1993, მოთხრობების კრებული)
* *ღრუ ადამიანი* (1992)
* *სამოთხის ჩირაღდნები* (1994)
* *კაუჭების ფაბრიკა* (1999)
* *დარვინის დაშნა* (2000)
* *ზამთრის გახსენება* (2002)
* *საკმარისი სამყაროები და დრო* (2002, მოთხრობების კრებული)
* *ტერორი* (2007)

## რესურსები ინტერნეტში 
* ოფიციალური ვებ-გვერდი 
* დენ სიმონსის წიგნები www.2lib.ru–ზე

## სქოლიო
კატეგორია:ამერიკელი მწერლები
კატეგორია:დაბადებული 1948
კატეგორია:მწერლები ანბანის მიხედვით
მუხამბაზი

**მუხამბაზი**, *მუხამასი* (არაბ. მუხამას — ხუთეული) — სპარსულ პოეტიკაში მუსამათის (ძაფზე აცმული მარგალიტი) ტიპის სტროფული სალექსო ფორმის სახეობა. ყოველი სტროფი შედგება 5 სტრიქონისაგან. პირველი სტროფის ერთიანი  რითმა მეორდება მომდევნო სტროფების მეხუთე სტრიქონში (aaaaa, bbbba, cccca და ა. შ.). სტროფების რაოდენობა განსაზღვრული არაა, გვხვდება აგრეთვე რომელიმე პოეტის ღაზალზე დაწერილი მუხამასი (ყოველ სტრიფში ჩართულია ღაზალის ერთი ბაითი).

განსაკუთრებით გავრცელდა XIV—XVII საუკუნეებში. ქართულ პოეზიაში შემოვიდა მუხამბაზის სახელწოდებით (ბესიკი, საიათნოვა), ოღონდ იმ განსხვავებით, რომ სტროფების რაოდენობაც ხუთით შემოიფარგლა, მოგვიანებით დაკარგა კონკრეტული მნიშვნელობა და საერთო თემატიკით განსაზღვრულ (სამიჯნურო, ანაკრეონტული) ლექსს ეწოდა (მაგ., ალექსანდრე ჭავჭავაძის „მუხამბაზი ლათაიური“).

მუხამბაზმა როგორც აშუღური პოეზიისა და სიმღერის ნიმუშმა, საქართველოში მტკიცედ მოიკიდა ფეხი XVIII—XIX საუკუნეებში. განსაკუთრებით გავრცელდა თბილისელ ყარაჩოხელთა წრეში. იგი ცალფა-სოლო სიმღერაა. სრულდებოდა საზისა და თარის თანხლებით (საიათნოვა, ევანგულან აბდულბაღია, სათარა), ხოლო საზანდართა მწყობრში — მედაირის მიერ (აშუღი ჰაზირა). ალექსანდრე ჭავჭავაძის, გრიგოლ ორბელიანის, აკაკი წერეთლისა და ყარაჩოხული პოეზიის ნიჭიერი წარმომადგენლების — სკანდაროვას, გივიშვილის, იეთიმ გურჯის და  სხვების მიერ „მუხამბაზის ხმაზე“ თქმულმა ლექსებმა დიდი პოპულარობა მოიპოვა. ზოგიერთი მათგანი პროფესიულ მუსიკაშიც დამკვიდრდა (ზ. ფალიაშვილის „თავო ჩემო“, ა. კერესელიძის მიერ დამუშავებული „გინდ მეძინოს“, მელიტონ ბალანჩივაძის რომანსი „აღმართ-აღმართ“ და სხვა). აღსანიშნავია, რომ მუხამბაზის ბრწყინვალე შესრულებისათვის ბესიკმა ირანის შაჰისაგან ბრილიანტებით მოჭედილი თარი მიიღო, ხოლო ერეკლე II-მ საიათნოვას „მუხამბაზის“ ქართულად შესრულებისათვის ხალათი უბოძა.

## ლიტერატურა
**გრიშაშვილი ი.,* თხზ. კრ. ხუთ ტომად, ტ. 3 — საიათნოვა. ძველი თბილისის ლიტერატურული ბოჰემა, თბ., 1963;
**კობიძე დ.,* ქართული და სპარსული პოეტიკის ისტორიიდან, მის წგნ.: ქართულ-სპარსული ლიტერატურული ურთიერთობანი, თბ., 1969;
**ლეონიძე გ.,* ბესიკი  და მისი დრო (მონოგრაფია), კრ.: ლიტერატურის მატიანე, წგნ., 3—4, თბ., 1942;
**მშველიძე ა.,* ქართული ქალაქური ხალხური სიმღერები, გრ. ჩხიკვაძის რედ., თბ., 1970
**გვახარია ა., ჩხიკვაძე გ.,* ქსე, ტ. 7, გვ. 228, თბ., 1984

კატეგორია:ლექსთწყობა
კატეგორია:სპარსული ლიტერატურა
კატეგორია:ქართული პოეზია
Fiat

მინი|200პქ|ფიატის ლოგო
**ფიატი** () — იტალიური ავტომობილების და ძრავების მწარმოებელი, ფინანსური და ინდუსტრიული ჯგუფი, რომელიც მდებარეობს ტურინში ჩრდილოეთ იტალიაში. დაარსდა 1899 წელს ინვესტორების ჯგუფის მიერ. ფიატი აგრეთვე აწარმოებს ტანკებს და თვითმფრინავებს.

## ისტორია 
[thumb|left|ფიატის ისტორიული ქარხანა [ლინგოტო]]
### 1899-1929 პირველი წლები 
ფირმა ფიატი 1899 წლის 11 ივლისს დააარსა 9 პიროვნებამ. ესენი იყვნენ: რობერტო ბისკარეტი დი რუფია, კარლო რაკა, ემანუელე კაკერანო დი ბრიკერაზიო, მიკელე ჩერიანო, ჩეზარე გორია გატი, ლოდოვიკო სკარფიოტი, ალფონსო ფერერო დი ვენტიმილია, ლუიგი დამევინო და ჯოვანი ანელი უფროსი, ჯანი ანელის პაპა, რომლის 1966 წლიდან ფიატის მფლობელობაში მყოფი ფირმაც ევროპაში ერთ-ერთი გავრცელებული იყო. პირველი მოდელი იყო 3 1/2 HP, რომელიც 1899-1900 წლებში დაახლოებით 20 ცალი ეგზემპლარი გამოუშვეს. 1900 წელს იგი 6/8 HP-მა გააგრძელა, ხოლო 1901-ში 8 HP გამოვიდა. 1903 წელს ბაზარზე 12 HP გამოჩნდა. ამავე წელს ინგლისის და საფრანგეთის შემდეგ ექსპორტირება დაიწყეს აშშ-იც და წლიურმა წარმოებამ 134 ეგზემპლარი შეადგინა.
 
## რესურსები ინტერნეტში
* ენციკლოპედია „ბრიტანიკა“

კატეგორია:ავტომწარმოებელი კომპანიები
კატეგორია:იტალიის კომპანიები
კატეგორია:იტალიური ბრენდები
სკანერი

მინი|მარჯვნივ
მინი|მარჯვნივ
**სკანერი** — მოწყობილობა, რომელიც ქაღალდზე არსებულ გამოსახულებას ციფრულად გარდაქმნის და საშუალებას გვაძლევს, კომპიუტერში შევიტანოთ სხვადასხვა გამოსახულება, როგორც სურათის, ასევე ტექსტის სახით, დავიმახსოვროთ ის კომპიუტერის მაგნიტურ დისკოზე და საჭიროებისამებრ დავამუშაოთ.

## სკანერების კლასიფიკაცია და მათი ძირითადი პარამეტრები 
კლასიფიკაციის მიხედვით სკანერები იყოფა ორ ძირითად ტიპად:
* შავ-თეთრი
* ფერადი

სახელწოდებიდან გამომდინარე, შავ-თეთრი ტიპის სკანერის მეშვეობით კომპიუტერში ვღებულობთ შავ-თეთრ გამოსახულებას, ხოლო ფერადი ტიპის სკანერით - ფერადს.

თვით ეს სკანერებიც იყოფა ქვეტიპებად:
* დოლური სკანერები
* პლანშეტური სკანერები
* ფურცელგამწევი სკანერები
* ხელის სკანერები
* ნეგატივების სკანერი
თავის მხრივ ქვეტიპებიც რამდენიმე ქვეტიპებად იყოფა. რასაც თვალსაჩინოს ხდის სკანერების კლასიფიკაციის ბლოკ-სქემა.

## რესურსები ინტერნეტში 
* "Is Drum Scanning Really Alive and Well?" * "Can a Fine-Art Large-Format Photographer Find Happiness With a $30,000 Scanner?" 
* Scanique

კატეგორია:კომპიუტერული ტექნოლოგია
კაცია-ადამიანი?!

**კაცია-ადამიანი?!** — ქართველი მწერლის ილია ჭავჭავაძის სატირული მოთხრობა თავად ლუარსაბ თათქარიძესა და მის ოჯახზე, რომელშიც გაშუქებულია მარადიული პრობლემა ადამიანის ცხოვრების არსისა. ერთი გამოგონილი პერსონაჟის მაგალითზე გაკრიტიკებულია ადამიანის ბიოლოგიური არსებობა. მოთხრობაში, ასევე, გაკრიტიკებული არიან იმდროინდელი ქართველები, როგორც თავად-აზნაურობა, ასევე გლეხები და მათი ზოგიერთი ჩვეულება.

## რესურსები ინტერნეტში 
*
*კაცია-ადამიანი?!

კატეგორია:ილია ჭავჭავაძის ნაწარმოებები
კატეგორია:სატირული რომანები
კატეგორია:ფარსი
კატეგორია:კრიტიკული რეალიზმი
კატეგორია:ქართული მოთხრობები
არჩილ ჩხარტიშვილი

**არჩილ ესტატეს ძე ჩხარტიშვილი** (დ. 19 იანვარი [ძვ. სტ. 6 იანვარი], 1905, თბილისი — გ. 1980, იქვე) — ქართველი საბჭოთა თეატრის რეჟისორი, სსრკ სახალხო არტისტი (1968), სკკპ წევრი (1945).

## ბიოგრაფია
1922 წელს დაამთავრა თბილისის პირველი გიმნაზია, სადაც სცენის კულტი ძველთაგანვე იყო დამკვიდრებული. აქვე მიიღო პირველი ნათლობა მოსწავლეთა სპექტაკლებში.

სკოლის დამთავრების შემდეგ რუსთაველის თეატრში ჯერ სცენის მუშა იყო, ასრულებდა ეპიზოდურ როლებს, მონაწილეობდა მასობრივ სცენებში, შემდეგ გახდა რეჟისორის თანაშემწე. მისმა თეატრალურმა „უნივერსიტეტმა“ ჩაიარა მარჯანიშვილისა და ახმეტელის გვერდით, რამაც კეთილისმყოფელი გავლენა მოახდინა ნიჭიერ ახალგაზრდაზე. 1930 წელს გადავიდა ქუთაისის თეატრში და დადგა თავისი პირველი სპექტაკლი ჰაშეკის „ყოჩაღი ჯარისკაცი შვეიკი“. ამის შემდეგ სათავეში ჩაუდგა ჯერ ბათუმის, შემდეგ მარჯანიშვილისა და რუსთაველის თეატრებს. ყველგან, სადაც იღწვოდა, მისი საქმიანობა აღინიშნა მაღალი შემოქმედებითი წარმატებით. რეჟისორის დადგმებს გამოარჩევდა მკვეთრი თეატრალობა და მასობრივი სცენების დინამიკური გადაწყვეტა. ჭეშმარიტად საეტაპო სპექტაკლები დადგა სხვადასხვა თეატრის სცენებზე — ვაჟა-ფშაველას „მოკვეთილი“, სოფოკლეს „ოიდიპოს მეფე“, მ. მრევლიშვილის „ხარატაანთ კერა“, ი. მოსაშვილის „მისი ვარსკვლავი“, ევრიპიდეს „მედეა“, მ. ელიოზიშვილის „ბებერი მეზურნეები“ და სხვა მრავალი.

1934 წელს არჩილ ჩხარტიშვილი მიავლინეს ჩეჩნეთ-ინგუშეთში, სადაც ჩამოაყალიბა დრამატული დასი და საფუძველი ჩაუყარა პირველ ეროვნულ სახელმწიფო თეატრს. გამოჩენილ რეჟისორს დიდი ღვაწლი მიუძღვის აგრეთვე დაღესტნელებისა და სხვა ჩრდილოკავკასიელთა თეატრალური ხელოვნების განვითარებაში.

სიცოცხლის ბოლო 10 წელი არჩილ ჩხარტიშვილი იყო საქართველოს ფილარმონიის სამხატვრო ხელმძღვანელი. აქ მან მაღალი გემოვნებით დადგა მრავალი თატრალიზებული წარმოდგენა.

## ჯილდოები და აღიარება
* 1946 : საქართველოს სსრ ხელოვნების დამსახურებული მოღვაწე
* 1950 : შრომის წითელი დროშის ორდენი
* 1952 : სტალინური პრემია
* 1958 : საქართველოს სსრ სახალხო არტისტი
* 1960 : რსფსრ ხელოვნების დამსახურებული მოღვაწე
* 1968 : სსრკ სახალხო არტისტი
* ოქტომბრის რევოლუციის ორდენი

## ლიტერატურა
**ბაბუნაშვილი, ზ., ნოზაძე, თ.*, „მამულიშვილთა სავანე“, გვ. 385,  თბილისი, 1994
**მუმლაძე, დ.* „თანამედროვე ქართული რეჟისურა“, თბილისი, 1973
**ჯანელიძე, დ.* „სახიობა“, წიგნი 2, თბილისი, 1972
**კიკნაძე, ვ*. „ქართველი რეჟისორები“, წიგნი 2, თბილისი, 1970
* А. М. Прохоров "Советский Энциклопедический Словарь" მოსკოვი. 1987. გვ. 1506 

## სქოლიო
კატეგორია:დაბადებული  19 იანვარი
კატეგორია:დაბადებული 1905
კატეგორია:გარდაცვლილი 1980
კატეგორია:თბილისში დაბადებულები
კატეგორია:ქართველი თეატრის რეჟისორები
კატეგორია:სტალინური პრემიის ლაურეატები
კატეგორია:სსრკ-ის სახალხო არტისტები
კატეგორია:საქართველოს სსრ-ის სახალხო არტისტები
კატეგორია:საქართველოს სსრ-ის ხელოვნების დამსახურებული მოღვაწეები
კატეგორია:რსფსრ-ის ხელოვნების დამსახურებული მოღვაწეები
არჩილ
კატეგორია:საბჭოთა კავშირის კომუნისტური პარტიის წევრები
კატეგორია:შრომის წითელი დროშის ორდენის კავალრები
კატეგორია:ოქტომბრის რევოლუციის ორდენის კავალრები
კატეგორია:საბჭოთა კავშირის კომუნისტური პარტიის წევრები
კატეგორია:დიდუბის პანთეონში დაკრძალულები
ზურაბ თოთიბაძე

**ზურაბ გივის ძე თოთიბაძე** (დ. 16 თებერვალი, 1964, თბილისი) — ქართველი მხატვარი-ანიმალისტი, გრაფიკოსი და ხატმწერი.

## ბიოგრაფია 
thumb|left|200px|ზურაბ თოთიბაძეს შემოქმედება
დაიბადა თბილისში 1964 წლის 16 თებერვალს არქიტექტორის ოჯახში.
დაამთავრა 62-ე საშუალო სკოლა.
1983 წელს ჩაირიცხა თბილისის სახელმწიფო სამხატვრო აკადემიაში დაზგური გრაფიკის ფაკულტეტზე. მანამდე, მას ხატვაში ამზადებდა საქართველოს სახალხო მხატვარი თამაზ ხუციშვილი.
1983 წელს ზ. თოთიბაძე პირველად იღებს მონაწილეობას გამოფენაში, რომელიც ჩატარდა გამომცემლობა *„მერანის“* საგამოფენო დარბაზში. ამ ჯგუფურ გამოფენაში, მის გარდა მონაწილეობას იღებდნენ თეა ბოტკოველი, გელა კესიდი და გიორგი წულაძე. სტუდენტობის პერიოდში შქმნილი მისი ორი ნამუშევარი „ჯვრის მონასტერი“ და „ბავშვობა“ ინახება ქ.საარბრიუკენის მერიის კოლექციაში.
1987—1988 წწ. პრაქტიკას გადიოდა პრაღაში და ვარშავაში, ხოლო სადიპლომო ნამუშევრის დაცვამდე კვალიფიკაციის ასამაღლებლად იმყოფებოდა კრაკოვში, მოსკოვში, ლენინგრადში, რიგაში და იურმალაში პროფესორ კოკა იგნატოვის ხელმძღვანელობით.
1988 წელს მონაწილეობას იღებს მოსკოვის კრემლის, ხარების სახელობის ტაძრის სარესტავრაციო სამუშაოებში, რომელსაც ხელმძღვანელობდა ილია გლაზუნოვი.
სამხატვრო აკადემიის დასრულების შემდეგ ზ. თოთიბაძე მუშაობას იწყებს საქართველოს დიზაინისა და ერგონომიკის ინსტიტუტში, გრაფიკის სტუდიის ხელმძღვანელის თანამდებობაზე. ამის პარალელურად, მუშაობს ფერწერაში და დაზგურ გრაფიკაში, აფორმებს საბავშვო ჟურნალ *„ჯეჯილს“*.
1993 წელს მისი ხელნაწერი და ილუსტრირებული ორი პოემა „თამარ მეფის სახე ბეთანიის ეკლესიაში“ და „ორი ქართველი“ ზყრაბ კალანდაძის თაოსნობით გამოიცა ჰოლანდიაში.
1989 წელს მონაწილეობს მსოფლიო კარიკატურისტთა წოველწლიურ კონკურსში სტამბოლში, რომელიც ტარდება აიდნა დოვგანის სახელობის კარიკატურის მუზეუმში. შესულია მსოფლიო კარიკატურისტთა კატალოგში.
1994 წელს ზ. თოთიბაძე მონაწილეობას იღებს მოსკოვში გამართულ ალექსანდრე პუშკინისადმი მიძღვნილ ბიენალე *„პუშკინიადაში“*, სადაც მის მიერ დასურათებულმა ხელნაწერმა წიგნმა მიიღო პირველი ადგილი და იმავე წელს იქნა გამოცემული.
2000 წელს მისი მეოხებით იქმნება ჟურნალი *„მონადირე“*, რომელიც პირველი ქართული ბეჭდური გამოცემაა ამ თემატიკასთან დაკავშირებით.
ზ. თოთიბაძეს საქართველოს მონადირეთა კავშირისთვის შექმნილი აქვს არაერთი პლაკატი, კატალოგი, სიგელისა თუ დიპლომის მაკეტი.
2003 წელს გამოიცა ოტია იოსელიანის წიგნი *„კოკა წყალზე ტყდება“*, რომელიც მთლიანად გააფორმა თოთიბაძემ. იმავე წელს გამოიცა მის მიერ ილუსტრირებული ერიჰ კესტნერის „ტყუპთა ოინები“.
ზ. თოთიბაძეს შექმნილი აქვს უამრავი ეტიკეტები და სასაქონლო ნიშნები ღვინისათვის, კონიაკისთვის, ლიმონათისთვის და ფარმაკოლოგიისთვის. 2000 წელს *„ზულის“* ქარხნის დირექტორისთვის შექმნა სანადირო ვაზნის *„ჰუბერშტუსის“* სარეკლამო პლაკატი.
ზ. თოთიბაძე გარკვეული ხნით მუშაობდა არქიტექტურულ კომპანია „ფრონტონში“, რომელსაც გია ქინქლაძე ხელმძღვანელობდა. ამავე პერიოდში მან გააფორმა თბილისში მდებარე გერმანული ლუდის რესტორან „შტუტგარტის“ ინტერიერი.
2004 წლიდან თოთიბაძე აქტიურად მუშაობს ხატწერაში და ჰქმნის და ანახლებს ეკლესიებისთვის ქართულ ხატებს.

## რესურსები ინტერნეტში
კატეგორია:ქართველი მხატვრები
კატეგორია:დაბადებული 1964
კატეგორია:დაბადებული 16 თებერვალი
ზურაბ
მიხეილ ჩუბინიძე

**მიხეილ დიმიტრის ძე ჩუბინიძე** (დ. 28 თებერვალი, 1910 — გ. მარტი, 2006) — ქართველი საბჭოთა თეატრისა და კინოს მსახიობი, საქართველოს სსრ-ის სახალხო არტისტი (1958), სსრკ-ის სახალხო არტისტი (1982).

კოტე მარჯანიშვილის მოწაფე, მიხეილ ჩუბინიძე 1930-1939 წლებში მუშაობდა ჯერ ჭიათურის, შემდეგ გორის და ფოთის თეატრებში. 1939 წლიდან სოხუმის სახელმწიფო ქართულ დრამატულ თეატრში მოღვაწეობდა, სადაც შედგა მისი დებიუტი მნიშვნელოვანი როლით გიორგი სააკაძე (სანდრო შანშიაშვილის დრამა „უგვირგვინო მეფენი“). მის მიერ შექმნილმა სცენურმა სახეებმა, ჯერ სოხუმში, შემდეგ კი, დევნილობის პერიოდში, თბილისში, განსაკუთრებულად დაამახსოვრა თავი მაყურებელს. (მათ შორის: პრეზიდენტი, ფრიდრიხ შილერის „ვერაგობა და სიყვარული“; ბახა, ვაჟა-ფშაველას „მოკვეთილნი“; გიჟუა, ავქსენტი ცაგარელის „რაც გინახავს ვეღარ ნახავ“; ხევისბერი გოჩა, ალექსანდრე ყაზბეგის „ხევისბერი გოჩა“; მამამზე ერისთავი, კონსტანტინე გამსახურდიას „დიდოსტატის მარჯვენა“ და მრავალი სხვა). აღსანიშნავია, მიხეილ ჩუბინიძის შესრულებული კინოროლებიც (ნუგზარ ერისთავი, „ხევისბერი გოჩა“, პეტრე, „მიხა“ და სხვა).

მიხეილ ჩუბინიძის მეუღლე იყო მსახიობი ფლორა შედანია.

## ფილმოგრაფია
*1964: „ხევისბერი გოჩა“ (ნუგზარ ერისთავი)  რეჟ. ნიკოლოზ სანიშვილი
*1965: „მიხა“ (მამა) რეჟ. მერაბ კოკოჩაშვილი

## ნათამაშები როლები
*სანდრო შანშიაშვილის „უგვირგვინო მეფენი“ (გიორგი სააკაძე)
*ფრიდრიხ შილერის „ვერაგობა და სიყვარული“ (პრეზიდენტი)
*ვაჟა-ფშაველას „მოკვეთილნი“ (ბახა)
*ავქსენტი ცაგარელის „რაც გინახავს ვეღარ ნახავ“ (გიჟუა)
*ალექსანდრე ყაზბეგის „ხევისბერი გოჩა“ ( ხევისბერი გოჩა)
*კონსტანტინე გამსახურდიას „დიდოსტატის მარჯვენა“ ( მამამზე ერისთავი)

## ჯილდოები, პრემიები და პრიზები
* 1958: საქართველოს სახალხო არტისტი
* 1982: სსრკ სახალხო არტისტი
* 1998: ღირსების ორდენი
* აფხაზეთის ასსრ სახალხო არტისტი

## რესურსები ინტერნეტში
*მიხეილ ჩუბინიძე — kino-teatr.ru

## სქოლიო
კატეგორია:დაბადებული 28 თებერვალი
კატეგორია:დაბადებული 1910
კატეგორია:თბილისში დაბადებულები
კატეგორია:გარდაცვლილი 2006
კატეგორია:ქართველი მსახიობები
კატეგორია:საქართველოს სსრ-ის სახალხო არტისტები
კატეგორია:სსრკ-ის სახალხო არტისტები
კატეგორია:საქართველოს ღირსების ორდენის კავალრები
მ
კატეგორია:აფხაზეთის ასსრ-ის სახალხო არტისტები
კატეგორია:საბურთალოს პანთეონში დაკრძალულები
კატეგორია:მსახიობები ანბანის მიხედვით
ჰიუგოს პრემია

მინი|200პქ|ჰიუგოს პრემია
**ჰიუგოს პრემია** () — ყოველწლიური ლიტერატურული დაჯილდოება სამეცნიერო ფანტასტიკისა და ფენტეზის ჟანრში, რომელსაც გასცემს მსოფლიო სამეცნიერო ფანტასტიკის საზოგადოება. პრემია სამეცნიერო ფანტასტიკის პიონერის, პირველი სამეცნიერო ფანტასტიკური ჟურნალ „Amazing Stories“-ის დამაარსებლის ჰიუგო გერნსბეკის სახელს ატარებს. დაჯილდოების პირველი ცერემონია გაიმართა 1953 წელს. პრიზები გაიცემა ჩვიდმეტ ნომინაციაში.

## რესურსები ინტერნეტში
* 

კატეგორია:ლიტერატურული ჯილდოები
კატეგორია:სამეცნიერო ფანტასტიკა
კატეგორია:ჯილდოები ანბანის მიხედვით
მუხლი

**მუხლი** შეიძლება აღნიშნავდეს:

* მუხლი (სამართალი) — ხელშეკრულებაში ჩამოთვლილი პირობები
* მუხლი (ანატომია) — ქვედა კიდურის სახსარი, რომელიც აკავშირებს ბარძაყს წვივთან
* მუხლი (ბოტანიკა) — ღეროს მეტ-ნაკლებად გასქელებული მონაკვეთი
* მუხლი (ლიტერატურა) — საზომის მეტრული მონაკვეთი
* მუხლი — სოფელი ამბროლაურის მუნიციპალიტეტში
ბერლინის მარათონი

**ბერლინის მარათონი** — მნიშვნელოვანი ყოველწლიური სპორტული ღონისძიება ბერლინში, გერმანია. ოფიციალური მარათონის დისტანცია (42,195 კმ) თითქმის მთელ ქალაქს მოიცავს და მასში პროფესიონალი და მოყვარული სპორტსმენები გვერდიგვერდ ასპარეზობენ. ღონისძიება პირველად 1974 წელს ჩატარდა და მას შემდეგ ყოველ წელს სექტემბრის ბოლო კვირას იმართება.

40.827 მონაწილით 107 ქვეყნიდან, რომელთა შორის 35.913-მა ოფიციალურად ფინიშს მიაღწია, და ერთი მილიონი მაყურებლით 2008 წელს, ბერლინის მარათონი ერთ-ერთი უდიდესი და ყველაზე პოპულარული სირბილში შეჯიბრია მსოფლიოში. ოთხ სხვა მარათონთან ერთად, რომლებიც ერთად მსოფლიოს მთავარ მარათონთა ხუთეულს ქმნის, შეჯიბრში გამარჯვებული მამაკაცი და ქალი მარათონელი ერთმანეთში თანაბრად იყოფენ $1 მილიონს.

მამაკაცთა და ქალთა შორის მსოფლიოს მარათონთა რეკორდების უმრავლესობა სწორედ ბერლინის მარათონის გზებზეა რეგისტრირებული, რომლებიც გამოირჩევა ბრტყელი, გლუვი ზედაპირით, წამქეზებელი მხიარული მაყურებლებითა და ზომიერი შემოდგომის ამინდით. 2008 წელს მსოფლიოს ახალი რეკორდი დაამყარა ეთიოპიელმა ჰაილე გებრსილასემ, ხოლო მეოთხე საუკეთესო დრო ქალთა შორის დააფიქსირა უკრაინელმა ირინა მიკიტენკომ.

ღონისძიება ორ დღედ იყოფა. მარათონი იწყება და მთავრდება ბრანდენბურგის კარიბჭესთან.

კატეგორია:ბერლინი
კატეგორია:მარათონები
გალების იმპერია

**გალების იმპერია** (ლათ. Imperium Galliarum) — თანამედროვე სახელწოდება დამოუკიდებელი პოლიტიკური წარმონაქმნის, რომელიც რომის იმპერიის კრიზისის პერიოდში არსებობდა (260-273 წლებში). გალების იმპერია შედგებოდა სეპარატისული პროვინციების გალია, ბრიტანია და ისპანიასგან. 

კატეგორია:რომის ისტორია
მუხის დიდი ხარაბუზა

**მუხის დიდი ხარაბუზა** (), მწერი ხარაბუზასებრთას ოჯახისა. ხოჭო შავია (ზედა ფრთების მეორე ნახევარი — წაბლისფერი); მისი სიგრძე 2,8—5 სმ აღწევს. მატლი თეთრია, სიგრძით 9 სმ. გავრცელებულია ყველგან, ძირითადად მუხის მავნებელია, იშვიათად აზიანებს წიფელს, იფანს, კაკალს, ვაშლსა და სხვა მცენარეებს. გამეჩხერებულ კორომებში, ხის ღეროებსა და ტოტებზე ხოჭო 100—150 კვერცხს დებს. 3 წელიწადში ერთ თაობას იძლევა. ზიანი მოაქვს მატლის ფაზაში, იკვებება ლაფნითა და მერქნით.

*ბრძოლის ღონისძიებანი*: სატყეო-სამეურნეო და სანიტარულ-ჰიგიენური ღონისძიებების ჩატარება; ლაფნის დაზიანებისას ქლოროფოსისა და სხვა საშუსლებების შესხურება; მატლის სავალებში დიქლორეთანისა და პარადიქლორბენზოლის ხსნარის (5 კუბ. სმ) ინიექცია.

## ლიტერატურა
* *მუხაშავრია ა.,* ქსე, ტ. 7, გვ. 229, თბ., 1984

კატეგორია:ხოჭოები
დიმიტრი აბაშიძე (გენერალი)

**დიმიტრი როსტომის ძე აბაშიძე** (დ. 8 სექტემბერი 1856 — გ. *წელი უცნობია*) — თავადი, რუსეთის არმიის გენერალ-მაიორი (1913), გენერალ როსტომ აბაშიძის შვილი.

განათლება მიიღო ლაზარევის აღმოსავლური ენების ინსტიტუტში, ტფილისის ქვეით იუნკერთა სკოლაში და კავალერიის ოფიცერთა სკოლაში. სამხედრო სამსახურში იყო 1873 წლიდან. მონაწილეობდა რუსეთ-თურქეთის ომში (1877-1878). 1907-1912 წწ. მეთაურობდა დრაგუნთა პოლკს. 1915 წლიდან იყო რეზერვის დაქვემდებარებაში. რუსეთის სამოქალაქო ომის დროს მსახურობდა რუსეთის სამხრეთის შეიარაღებულ ძალებში (1919 წ.).

## ლიტერატურა 
* Мамука Гогитидзе. „Грузинский генералитет (1699-1921). Биографический справочник“. Киев 2001.
*Абашидзе Дмитрий Ростомович . *regiment.ru*.

კატეგორია:ქართველი გენერლები
კატეგორია:დაბადებული 8 სექტემბერი
კატეგორია:დაბადებული 1856
კატეგორია:პიროვნებები გაურკვეველი გარდაცვალების თარიღით 
დ
ანტონ ბრუკნერის კერძო უნივერსიტეტი

**ანტონ ბრუკნერის კერძო უნივერსიტეტი მუსიკის, დრამისა და ცეკვისთვის** (Anton Bruckner Privatuniversität für Musik, Schauspiel und Tanz) ან **ბრუკნერის უნივერსიტეტი** (Bruckneruni) - კერძო უნივერსიტეტი ავსტრიაში, ქალაქ ლინცში. მდებარეობს ქალაქის ძველ უბანში - ურფარში. 2004 წლამდე კონსერვატორია იყო, 2004 წელს კი სასწავლო პროგრამაში ცეკვა და დრამაც დაემატა და უნივერსიტეტად გადაკეთდა.

კატეგორია:ავსტრიის უნივერსიტეტები
ნაზრანი

**ნაზრანი**, *ნასარა* (, ) — ქალაქი (1967 წლიდან) ინგუშეთში (რუსეთის ფედერაცია); ინგუშეთის ყოფილი დედაქალაქი (1991 წლიდან). 2002 წ. რესპუბლიკის ოფიციალურმა ადმინისტრაციულმა ცენტრმა მაგასში გადაინაცვლა. 2012 მონაცემებით ქალაქის მოსახლეობა 60 556 ადამიანს შეადგენდა.

2000-იანი წლების შუა პერიოდიდან ნაზრანში, ისევე როგორც ინგუშეთის დიდი ნაწილში, დაძაბული სიტუაციაა. 2004 წ. ქალაქში ჩეჩენი საველე მეთაურის, შამილ ბასაევის, მეთაურობით შეიჭრა რამდენიმე ასეული ჩეჩენი და ინგუში მებრძოლი, რომელმაც სამთავრობო ჯარებთან რამდენიმე საათიანი დაპირისპირების შემდეგ მინიმალური დანაკარგებით უკან დაიხია. შეტაკებამ იმსხვერპლა 67 სამართალდამცავი, მ.შ. ინგუშეთის შინაგან საქმეთა მინისტრი აბუქარ კოსტოევი, და 25 მშვიდობიანი მოქალაქე. 2007-2008 წწ. ქალაქში მოხდა რამდენიმე ფართომასშტაბიანი საპროტესტო გამოსვლა რუსეთის ცენტრალურ ხელისუფლებასთან დაახლოებული პრეზიდენტის, მურატ ზიაზიკოვის წინააღმდეგ.

## რესურსები ინტერნეტში
* ნაზრანის საინფორმაციო პორტალი 

## სქოლიო
კატეგორია:ინგუშეთის ქალაქები
მაგასი

**მაგასი** () —  ინგუშეთის რესპუბლიკის (რუსეთის ფედერაცია) დედაქალაქი. მდებარეობს მდინარე სუნჟაზე, ქალაქ ნაზრანის სამხრეთით 4 კმ-ზე. მაგასის მოსახლეობაა 8 771 კაცი.

ქალაქი 1995 წელს რესპუბლიკის იმჟამინდელი პრეზიდენტის რუსლან აუშევის ინიციატივით დაარსდა როგორც ინგუშეთის მომავალი დედაქალაქი. სახელწოდება შეირჩა ალანიის შუა საუკუნეების ცენტრის მიხედვით, რომელიც, ერთი ვერსიით, თანამედროვე ინგუშეთის ტერიტორიაზე მდებარეობდა. 2002 წლის დეკემბრისთვის მაგასის ახალაშენებულ მდიდრულ შენობებში ნაზრანიდან გადაინაცვლა პრეზიდენტისა და მთავრობის რეზიდენციებმა. ქალაქს ემსახურება რკინიგზის სადგური და აეროპორტი; აქვე გადის ფედერალური მნიშვნელობის ავტომაგისტრალი „კავკასია“.

## რესურსები ინტერნეტში 
* ქალაქის ოფიციალური საიტი 
* Народная энциклопедия городов и регионов России «Мой Город»/Магас
* Магас — «Город Солнца» — новая столица Ингушетии 

## სქოლიო
კატეგორია:ჩრდილოეთ კავკასიის ქალაქები
კატეგორია:ინგუშეთის ქალაქები
ფსევდონიმი

**ფსევდონიმი** (,  — „შეცდომით წოდებული“;  „ფსეუდოს“ — ტყუილი და  „ონომა“ — სახელი) — ადამიანის გამოგონილი, ალტერნატიული სახელი. ფსევდონიმებს ხშირად იყენებენ მხატვრები და მწერლები, აგრეთვე მსახიობები და მუსიკოსები.

## ლიტერატურა 
* Peschke, Michael. 2006. *International Encyclopedia of Pseudonyms.* Detroit: Gale. ISBN 978-3-598-24960-0.
* Room, Adrian. 2010. *Dictionary of Pseudonyms: 13,000 Assumed Names and Their Origins.* 5th rev. ed. Jefferson, N.C.: McFarland & Co. ISBN 978-0-7864-4373-4.

## რესურსები ინტერნეტში 
* An extensive list of pseudonyms
* A site with pseudonyms for celebrities and entertainers 
* Another list of pseudonyms
* The U.S. copyright status of pseudonyms 
* Using a Pseudonym as a Fiction Author 

კატეგორია:სემანტიკა
კატეგორია:ფსევდონიმები
გრიგოლ აბაშიძე (პოეტი)

**გრიგოლ დავითის ძე აბაშიძე** (დ. 1866, დილიკაური, ქუთაისის გუბერნია  — გ. 1903, პეტერბურგი) — ქართველი პოეტი.

## ბიოგრაფია 
სამწერლო ასპარეზზე XIX საუკუნის 80-იან წლებში გამოვიდა. თანამშრომლობდა ქართულ ჟურნალ-გაზეთებში, მონაწილეობდა თეატრალურ წარმოდგენებში, სალიტერატურო საღამოებში. აბაშიძის პოეზია ქართველ „სამოციანელთა“ ლიტერატურულ ტრადიციებს მიჰყვება. მისი ლექსი ლირიზმითა და განწყობილების სიმძაფრით გამოირჩევა („სიმღერა სასოწარკვეთილისა“, 1900 და სხვ.). წერდა პოემებს („ცრემლთა წყარო“, 1901; „დედა“, 1900), თარგმნიდა (მიხეილ ლერმონტოვის „მწირი“, 1893; ფრანსუა კოპეს „ბუდას მერცხალი“, 1900; მეთიუ არნოლდის „მნათობი აზიისა“, 1900). პოეტის ლექსებზე შექმნილი პოპულარული სიმღერები შედიოდა დები იშხნელებისა და ვანო სარაჯიშვილის რეპერტუარში („ოხ, მარგალიტავ!“, 1896; რომანსი — „ოდესაც გიცქერ…“, 1899).

## ლიტერატურა 
* *ვართაგავა ი.*, კრიტიკული წერილები, ტ. 1, თბ., 1958;
* *ზანდუკელი მ.*, ლიტერატურული ნარკვევები, ტ. 1, თბ., 1957

## სქოლიო
კატეგორია:ქართველი პოეტები
კატეგორია:დაბადებული  1866
კატეგორია:გარდაცვლილი  1903
კატეგორია:ზესტაფონის მუნიციპალიტეტში დაბადებულები
გ
DOS

[მინი|300პქ|[FreeDOS-ის სამუშაო პანელი]]

**DOS** (**D**isk **O**perating **S**ystem, ) — დისკური ოპერაციული სისტემა (**დოს**); პროგრამა, რომელიც ჩაწერილია ნაწილობრივ მუდმივ მეხსიერებაში, ნაწილობრივ დისკზე. იგი ახორციელებს დისკწამყვანის მართვას, ადგენს საჭირო ბილიკებისა და სექტორების მდებარეობას და გამორიცხავს მონაცემთა შემთხვევით დაზიანებას. პირველი საოპერაციო სისტემა მიკროკომპიუტერისთვის იყო CP/M, ხოლო როდესაც გამოვიდა 16-თანრიგიანი მანქანები, პოპულარობა უკვე MS-DOS–მა მოიპოვა.

## რესურსები ინტერნეტში 
*Timeline of DOS and Windows versions
*DOS - where hardware is the only limit

კატეგორია:DOS
კატეგორია:ამერიკული გამოგონებები
კატეგორია:დისკური ოპერაციული სისტემები
ჰენრი უოდსუორთ ლონგფელო

**ჰენრი უოდსუორთ ლონგფელო** (; დ. 27 თებერვალი, 1807 - გ. 24 მარტი, 1882) — ამერიკელი პედაგოგი და პოეტი, რომლის ნამუშევრებია: „პოლ რევერეს მგზავრობა“, „ჰაიავათას სიმღერა“, და „ევანჯელინა“. ის იყო აგრეთვე პირველი ამერიკელი რომელმაც გადათარგმნა დანტე ალიგიერის *ღვთაებრივი კომედია* და იყო ერთ-ერთი წევრი ჯგუფისა სახელად Fireside Poets.

## რესურსები ინტერნეტში
* 
* 
* 

## სქოლიო
კატეგორია:ამერიკელი პედაგოგები
კატეგორია:ამერიკელი პოეტები
კატეგორია:დაბადებული 1807
კატეგორია:გარდაცვლილი 1882
კატეგორია:მწერლები ანბანის მიხედვით
ბიტი

**ბიტი** (bit) —  რიცხვთა ორობით სისტემაში გამოყენებული ციფრი, რომლის შესაძლო მნიშვნელობებია 0 ან 1. ორობით სისტემაში რიცხვის ჩაწერა ხდება ნულისა და ერთიანებისაგან შემდგარი მწკრივის საშუალებით. ორობით რიცხვში გამოყოფენ თანრიგებს. მაგ. 0110110101101101–ში თანრიგის მდგომარეობა გვიჩვენებს მის მნიშვნელობას, ანუ 2–ის შესაბამის ხარისხს. მარჯვენა კიდური თანრიგი უმცირესი მნიშვნელობისაა, მარცხენა კიდური — უდიდესი. ხშირად ბიტებს ბაიტებად აერთიანებენ და ბიტების ჩაწერის თანამედროვე ფორმაც ამას ეფუძნება. რვა ბიტად გაერთიანებულ ბაიტში (მაგ. 11101100) ზოგჯერ მარცხენა კიდური თანრიგი გამოიყენება როგორც ნიშნითი.

სიტყვა „ბიტი“ პირველად კლოდ ელვუდ შენონმა პირველად 1948 წელს გამოიყენა თავის შრომაში „კომუნიკაციის მათემატიკური თეორია“. მან ამ სიტყვის წარმოშობა ჯონ ტიუკის მიაკუთვნა, რომელსაც შენონის ცნობით ორი ინგლისური სიტყვა „binary digit“ პირველს შეუკვეცავს და მიუღია „bit“.

## რესურსები ინტერნეტში
* Bit Calculator - გარდაქმნები: ბიტს, ბაიტსა, კილობაიტს, მეგაბაიტსა, მეგაბიტსა, გიგაბიტსა და გეგაბაიტს შორის 

კატეგორია:ინფორმაციის საზომი ერთეულები
კატეგორია:მონაცემთა ტიპები
ოლდენბურგი (მხარე)

მინი|ოლდენბურგის მდებარეობა გერმანიის იმპერიაში
**ოლდენბურგი** () — ისტორიული სახელმწიფო თანამედროვე გერმანიის ტერიტორიაზე, არსებობდა 1180-1918 წლებში როგორც საგრაფო, საჰერცოგო და დიდი საჰერცოგო. იმართებოდა ოლდენბურგების დინასტიის მიერ. 

## რესურსები ინტერნეტში
* ოლდენბურგი — ბროკჰაუზისა და ეფრონის ენციკლოპედიური ლექსიკონი

კატეგორია:გერმანია
კატეგორია:სახელმწიფოები გერმანიის ისტორიაში
ბადენის დიდი საჰერცოგო

thumb|ბადენის მდებარეობა გერმანიის იმპერიაში
**ბადენის დიდი საჰერცოგო** () — ისტორიული სახელმწიფო სამხრეთ-დასავლეთ გერმანიაში, მდინარე რაინის მარჯვენა ნაპირზე. არსებობდა 1806-1918 წლებში.

## ლიტერატურა 
* Grill, Johnpeter Horst. *The Nazi Movement in Baden, 1920-1945* (Univ of North Carolina Press, 1983).
* Lee, Loyd E. *The Politics of Harmony: Civil Service, Liberalism, and Social Reform in Baden, 1800-1850* (University of Delaware Press, 1980).
* Liebel, Helen P. "Enlightened bureaucracy versus enlightened despotism in Baden, 1750-1792." *Transactions of the American Philosophical Society* 55.5 (1965): 1-132.
* Selgert, Felix. "Performance, pay and promotion: implementing a Weberian bureaucracy in nineteenth century Baden." *Cliometrica* 8.1 (2014): 79-113.
* Tuchman, Arleen. *Science, Medicine, and the State in Germany: The Case of Baden, 1815-1871* (Oxford University Press, 1993).

## სქოლიო
კატეგორია:გერმანია
ნატანიელ პარკერ უილისი

**ნატანიელ პარკერ უილისი**, აგრეთვე ცნობილი როგორც **ენ. პე. უილისი** (N. P. Willis), (დ. 20 იანვარი, 1806 - გ. 20 იანვარი, 1867) — ამერიკელი ავტორი, პოეტი და რედაქტორი რომელიც მუშაობდა ცნობილ და სახელგანთქმულ ამერიკელ მწერლებთან, როგორებიც არიან ედგარ ალან პო და ჰენრი უოდსვორტ ლონფელოუ. თავის დროს ის ყველაზე მაღალანაზღაურებადი მწერალიც კი იყო. რაღაც დროის განმავლობაში მან თავისთან ამუშავა ყოფილი მონა და მომავალში მწერალი ჰარიეტ ჯაკობსი.  მისი ძმა იყო კომპოზიტორი რიჩარდ შტორს უილისი, ხოლო მისი და წერდა ფსევდონიმით ფენი ფერნი.

## სქოლიო 
კატეგორია:ამერიკელი პოეტები
კატეგორია:დაბადებული 1806
კატეგორია:გარდაცვლილი 1867
კატეგორია:მწერლები ანბანის მიხედვით
კატეგორია:ნიუ-იორკში გარდაცვლილები
უკანასკნელი მოჰიკანი (ფილმი)

**უკანასკნელი მოჰიკანი** () — 1992 წელს გადაღებული ფილმი 1757 წლის მოვლენებზე, როდესაც მიმდინარეობდა ომი საფრანგეთსა და ინდიელებს შორის. გადაღებულია მაიკლ მაენის მიერ ჯეიმზ ფენიმორ კუპერის ისტორიული რიმანის „უკანასკნელი მოჰიკანის“ მიხედვით. მთავარ როლებში არიან დენიელ დეი-ლუისი, მედლინ სტოუ და სხვები. ფილმს მიღებული აქვს BAFTA საუკეთესო ოპერატურისთვის.

## რესურსები ინტერნეტში 
* 
* 

კატეგორია:1992 წლის ფილმები
კატეგორია:დრამატული ფილმები
კატეგორია:ინგლისურენოვანი ფილმები
კატეგორია:ფრანგულენოვანი ფილმები
კატეგორია:მაიკლ მენის ფილმები
კატეგორია:რომანებზე დაფუძნებული ფილმები
პოზიციური კოდი

**პოზიციური კოდი** ციფრულ მოწყობილობებში ხშირად გამოიყენება, სადაც რიცხვი განისაზღვრება ერთიანის პოზიციით ნულების სიმრავლეში, ან ნულის პოზიციით ერთიანების სიმრავლეში.

მაგალითად, თუ პოზიციური კოდის სიმრავლე შედგება 10 პოზიციისაგან, ათობითი რიცხვი 8 პოზიციურ კოდში იქნება 0100000000, ხოლო ათობითი რიცხვი 4 კი — 0000010000.

## განსაზღვრება
პოზიციური კოდი განისაზღვრება ერთიანი რიცხვით b > 1, რომელიც კოდის ფუზეა. კოდს ფუძით  b ასევე უწოდებენ  b**-ობითს** (კერძოდ, ორობითს, სამობითს, ათობითს და ა.შ.).

მთელი რიცხვი ნიშნის x გარეშე b-ობით სისტემაში წარმოდგენილია რიცხვ b 
: x = \sum_{k=0}^{n-1} a_k b^k-ის ხარისხის წრფივი კომბინაციის სახით, სადაც  \ a_k მთელი რიცხვებია. მათ ეწოდებათ ციფრები, რომლებიც აკმაყოფილებენ არათანაბრობას  0 \leq a_k \le b-1.

## რესურსები ინტერნეტში
*Accurate Base Conversion 
*The Development of Hindu Arabic and Traditional Chinese Arithmetics 
*Implementation of Base Conversion at cut-the-knot
*Learn to count other bases on your fingers
*From one to another number system

კატეგორია:მათემატიკა
Fdisk

**fdisk** — პროგრამა, MS-DOS-ის შემადგენელი ნაწილი, რომელიც ხისტი დისკის წინასწარი ფორმატირებისათვის გამოიყენება, ეგრეთ წოდებული განაყოფების შესაქმნელად.

## ლიტერატურა
*

კატეგორია:კომპიუტერული პროგრამები